Diari Oficial de la Generalitat Valenciana


Sumari del DOGV 9107, del 15-06-2021 (2021/6619)

RESOLUCIÓ de l'Alcaldia relativa a recursos, fixació del primer exercici i modificació d'un dels membres de l'òrgan tècnic de selecció en el procés selectiu de places d'agent de policia local.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6619


Data del document
:   31-05-2021

Organisme emissor
:   Ajuntament de Vila-real

Tipus de document
:   Resolució

Anàlisi jurídica

 Descriptors 

:   * Vila-real
    * concurs administratiu

RESOLUCIÓ de l'Alcaldia relativa a recursos, fixació del primer exercici i modificació d'un dels membres de l'òrgan tècnic de selecció en el procés selectiu de places d'agent de policia local. [2021/6619]  
Es fa pública la part dispositiva de la Resolució núm. 2430 de data 26 de maig de 2021, dictada per l'Alcaldia Presidència de l'Ajuntament de Vila-real en relació amb la convocatòria del procés selectiu per a la cobertura en propietat de places vacants en la plantilla pressupostària del cos de la policia local, pertanyents a l'escala d'administració especial, subescala serveis especials, classe policia local, especialitat escala bàsica, categoria agent, classificades en el subgrup de titulació C, el text íntegre de la qual ha sigut objecte de publicació en el BOP número 64 de 29 de maig de 2021 i en la Seu Electrònica de l'Ajuntament:  
  
  
Primer. Estimar els recursos de reposició interposats per les seccions sindicals CCOO, SPPLB i USO contra la Resolució núm. 614, dictada per aquesta Alcaldia en data 17 de febrer de 2021, en relació a la distribució entre el torn lliure i mobilitat i la reserva per a dones de les places d'agent de la policia local vacants en la vigent plantilla pressupostària incloses en la convocatòria, les bases de la qual van ser aprovades definitivament per acord de la Junta de Govern Local de 14 de juliol de 2020, després d'incorporar les corresponents a l'oferta d'ocupació pública ordinària de l'exercici 2020, que quedarà de la següent manera:  
  
  
OEP Núm. places Torn lliure Mobilitat  
2018 € 2019 € 2020 13 8 5  
Reserva dones 30 % 2 0  
  
  
Segon. Convocar les persones aspirants admeses al procés selectiu, segons la llista definitiva aprovada per la Resolució núm. 614, dictada per aquesta Alcaldia en data 17 de febrer de 2021, publicada en la Seu Electrònica i en el Butlletí Oficial de la Província núm. 22, de 20.02.2021, per a la realització del primer exercici:  
- Torn lliure: el dia 21 de juliol de 2021, en l'edifici Pavelló Poliesportiu Municipal «Sebastián Mora», situat al carrer de Borriol, núm. 89, de Vila-real, segons els torns i horaris que l'òrgan tècnic de selecció publicarà en el tauler d'edictes de l'Ajuntament de Vila-real (pàgina web www.vila-real.es).  
- Torn de mobilitat: el dia 23 de juliol de 2021 en l'edifici de la Prefectura Policia Local de Vila-real, situat al carrer de José Ramón Batalla, núm. 62, segons els grups que l'òrgan tècnic de selecció publicarà en el tauler d'edictes de l'Ajuntament de Vila-real (pàgina web www.vila-real.es).  
L'ordre de crida de les persones aspirants s'iniciarà en la lletra «F», en aplicació de la Resolució de 21 de gener de 2019, de la Conselleria de Justícia, Administració Pública, Reformes Democràtiques i Llibertats Públiques, publicada en el DOGV núm. 8473 de 28 de gener de 2019, segons el resultat del sorteig celebrat el dia 7 de gener de 2019.  
  
Tercer. Introduir una modificació en el membre de l'òrgan tècnic de selecció, secretari/ària suplent, que queda definitivament integrat per:  
  
- President: titular, José-Ramón Nieto Rueda, comissari principal de la Policia Local de Vila-real; suplent, Francisco-Javier Catalán Pradas, comissari en cap de la Policia Local de Borriana.  
- Vocal 1 designat per l'AVSEM: titular, Francisco-Jesús Tena Betoret, oficial de la Policia Local de Torreblanca; suplent, David Gallego Cano, oficial de la Policia Local de la Pobla de Farnals.  
- Vocal 2 designat per l'AVSEM: titular, Francisco-Antonio Borrás Miró, oficial de la Policia Local de les Alqueries; suplent, Santiago Salvador Llopis, oficial de la Policia Local de Rafelbunyol.  
- Vocal 3: titular, Vanessa Hernández Martínez, oficiala de la Policia Local de Borriana; suplent, Beatriz Domingo Guillén, oficiala de la Policia Local de Castelló de la Plana.  
- Secretari: titular, Ramón López Sales, secretari de l'Ajuntament de Vila-real; suplent, José-Blas Molés Alagarda, vicesecretari de l'Ajuntament de Vila-real.  
El personal funcionari de carrera designat com a president suplent i com a vocal titular i suplent, abans de participar en l'òrgan tècnic de selecció haurà d'efectuar declaració responsable de complir els requisits exigits en l'art. 34.5 del D.153/19, segons el model disponible en la Seu Electrònica de l'Ajuntament (pàgina web www.vila-real.es) amb CSV 13070576360553220502.  
Quart. Introduir una modificació en el personal assessor suplent de les proves psicotècniques de personalitat per a assistir a l'òrgan tècnic de selecció, que queda definitivament integrat per:  
En les proves de coneixements de valencià, del Servei de Normalització Lingüística de l'Ajuntament de Vila-real:  
- Titular: Elena Chiva Roca.  
- Suplent: Carme Martí Herrera.  
En les proves psicomèdiques de reconeixement mèdic, del Col·legi Oficial de Metges de Castelló de la Plana (COMCAS):  
- Titular: María-Victoria Garrido Manzano.  
- Suplent: Eugenio Figols Ibáñez.  
En les proves psicotècniques de personalitat:  
- Titular: Sergio Castelló Pérez, de l'empresa SAF Serveis Psicològics.  
- Suplent: Laura Marco Prats, psicòloga.  
Cinqué. Facultar el president de l'òrgan tècnic de selecció perquè, si ho considera oportú, designe personal de suport que col·labore per a un adequat desenvolupament de les proves del procés selectiu.  
  
Sisé. Notificar la present resolució al personal integrant de l'òrgan tècnic de selecció, titular i suplent, i al personal assessor, titular i suplent, als efectes corresponents.  
Seté. Donar publicitat a la present resolució mitjançant anuncis inserits en el Butlletí Oficial de la Província, tauler d'edictes de la Seu Electrònica de l'Ajuntament de Vila-real (pàgina web www.vila-real.es) i Diari Oficial de la Generalitat Valenciana.  
Huité. Contra el dispositiu primer del present acte administratiu, de conformitat amb el que es disposa en els articles 8, 14 i 46 de la Llei 29/1988, de 13 de juliol, reguladora de la jurisdicció contenciosa administrativa, en la redacció donada per la Llei orgànica 19/2003, de 23 de desembre, podrà interposar-se recurs contenciós administratiu, en el termini de dos mesos a partir de l'endemà de la notificació d'aquest, davant del Jutjat Contenciós Administratiu, i indicar que, en el cas que la matèria siga de personal, propietats especials o de sancions, podrà interposar-se el recurs, a elecció del demandant, davant del jutjat en la circumscripció del qual tinga aquest el seu domicili o es trobe la seu de l'òrgan autor de l'acte originari impugnat.  
  
Nové. Contra la resta de dispositius de la present resolució, que posen fi a la via administrativa, es podrà interposar, en el termini d'un mes, un recurs potestatiu de reposició davant del mateix òrgan que el va dictar, o bé, en el termini de dos mesos, un recurs contenciós administratiu davant del Jutjat Contenciós Administratiu, amb l'advertiment que aquest últim no es podrà interposar fins a la resolució expressa o la desestimació presumpta del de reposició, tot això sense perjudici que es puga interposar qualsevol altre recurs, si és el cas, que estime procedent, en virtut del que es disposa en els articles 40.2, 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Vila-real, 31 de maig de 2021.- L'alcalde: José Benlloch Fernández.